**Sociálna poisťovňa\_otvorená diskusia s externým prostredím**

**Rámce na odbornú diskusiu**:

* zmena ročného zúčtovania sociálneho poistenia
* koncepčná optimalizácia a digitalizácia služieb SP
* očakávania trhu od pripravovaných IT projektov SP (MUSP, MODA, elektronická zložka klienta)

**Slovensko.Digital** a jeho členovia a aj ďalšie subjetky z trhu zastrešené v rámci širšej daňovo-odvodovej pracovnej skupiny by uvítali **vytvorenie platformy pre konštruktívny dialóg** v agende Sociálnej poisťovne pre zdieľanie know-how a názorov jednotlivých strán a subjektov. Dialóg by mal byť:

* otvorený/transparentný,
* konštruktívny,
* pravidelný.

Táto iniciatíva voči agende SP je na základe obdobnej, už nadviazanej spolupráce Slovensko.Digital a zástupcov trhu s MF SR a FS SR, konkrétne pre projekty eKasa a eFakturácia.

Dokument je koncepčného charakteru. Snaží sa identifikovať z pohľadu externých subjektov (Slovensko.Digital a zástupcovia trhu sw výrobcov v daňovo-odvodovej agende), možné témy/rámce, ktorým má význam sa systematicky venovať v najbližších mesiacoch a ktoré by si vedenie SP mohlo zobrať za svoje manažérske ciele. Dokument sa zároveň pre každú z tém snaží identifikovať príklady očakávaní/príležitostí.

**Zmena ročného zúčtovania sociálneho poistenia**

Očakávania trhu/príležitosti SP:

* sw firmy podporujú zavedenie ročného zúčtovania, ale očakávajú otvorenie odbornej diskusie v dostatočnom predstihu
* sw firmy očakávajú proaktívnu komunikáciu a informovanie zo strany SP o tomto projekte - aký je aktuálny stav, aký je timeline, aké sú plánované kroky v timeline, a pod.
* sw firmy pre účtovnícke a personálne produkty vedia odhadnúť pracnosť, náročnosť zmien vyplývajúcich z návrhu prípadnej zmeny na ich riešenia a aj pripravenosť ich klientov, t.j. zamestnávateľov
* testovanie si úvah SP priamo voči trhu výrobcov sw produktov a zamestnávateľom
* výber akceptovaného postupu a návrhu po odbornej otvorenej diskusii = všetci vedia, čo, kedy a ako sa má robiť a je jasný timeline = minimalizácia rizík zlyhania projektu zmeny ročného zúčtovania

Riziká:

* riešenie problému “na poslednú chviľu”
* dlhý časový rámec na zapracovanie zmien v sw produktoch
* vysoké náklady na strane sw firiem
* nepripravenosť zamestnávateľov
* neopakovať eKasu, kde sa problémy mitigovali ex-post a už bolo pri niektorých problémoch neskoro

**Koncepčná optimalizácia a digitalizácia služieb SP**

Očakávania trhu/príležitosti SP:

* zavedenie tzv. Elektronickej karty sociálneho poistenia

- digitálna karta sociálneho poistenia

- osoba ako základná entita dátového modelu sociálneho poistenia

- prehľad napr. o dávkach počas choroby, OČR, dôchodku a pod., história zamestnaní a odpracovaných rokov a pod.

- nástroj pre zefektívnenie procesov na strane zamestnávateľa a zamestnanca

- základ pre portálové riešenie - portál reprezentuje dáta z elektronickej karty sociálneho poistenia

* realizácia nadrezortných procesov pre elektronickú PNku, OČRku a e§, ktoré sa v aktuálnej situácii ukazujú ako dôležité služby

- zefektívnenie procesov na strane zamestnanca, zamestnávateľa, lekára a SP

- zníženie náporu u lekárov

- iný koncept platenia lekárom za administrovanie ePNky, eOČR a pod.

* redukcia duplicitných činností a optimalizácia procesov - napr. prihlasovanie a odhlasovanie zamestnanca zamestnávateľmi a ďalšie duplicitné a repetitívne činnosti

* jednotné centrálne dátové a dokumentačné úložisko s cieľom minimalizovania archivačných povinností na strane zamestnávateľov

- zefektívnenie procesu kontrol zamestnávateľov zo strany SP

- garantovaný archív

Riziká:

* chýbajúce služby s pridanou hodnotou pre zamesntnanca a zamestnávateľa
* vznik duplicitných, zbytočných nákladov

**Pripravované IT projekty SP**

Očakávania trhu/príležitosti SP:

* SP ako centrálny zdroj dát o zamestnancoch pre zamestnávateľov a zdroj na výmenu štruktúrovaných dát o zamestnancoch a zamestnávateľoch

- synchronizačné API pre sw riešenia zamestnávateľov ako napr. pri ZP Dôvera, kde trh hneď toto API zapracoval do svojich riešení

- opendata

* princíp jedenkrát a dosť na dátovej úrovni
* otvorené API pre služby plánované v rámci projektov pre podporu automatizácie procesov
* Oranžová obálka je nástroj na odhad výšky dôchodku [https://www.oranzovaobalka.sk/web/sk](https://www.oranzovaobalka.sk/web/sk/)
  + vytvorené UMB - Vieme sprostredkovať kontakt na autora tohto projektu
  + má edukatívny rozmer
  + poskytuje prehľad o výške dôchodku z jednotlivých pilierov
  + portál pracuje s rovnakými dátami ako SP (MV, VPP) + ďalšie dáta o príspevkoch v 3. piliery
  + dal by sa dopracovať základný prehľad odpracovaných rokov po jednotlivých zamestnávateľoch
  + chýbajúci počet odpracovaných rokov
  + nástroj na self-oprav dát zo strany zamestnancov/zamestnávateľov

Riziká:

* projekty neprinesú želanú pridanú hodnotu pre zamestnancov a zamestnávateľov v podobe nových alebo inovovaných služieb
* reputačné riziko